ନୂଆଦିଲ୍ଲୀ ୨୨।୧୨ଃ ବିଭିନ୍ନ ମନ୍ତ୍ରଣାଳୟ କାର୍ଯ୍ୟ ସମୀକ୍ଷା କରିଛନ୍ତି ପ୍ରଧାନମନ୍ତ୍ରୀ ନରେନ୍ଦ୍ର ମୋଦି । ଏକ ସ୍ବତନ୍ତ୍ର ବୈଠକ ବିଭିନ୍ନ ମନ୍ତ୍ରଣାଳୟ ସମୀକ୍ଷା କରିଛନ୍ତି ମୋଦି। ବୈଠକରେ ସବୁ ବିଭାଗର ମନ୍ତ୍ରୀ ନିଜ ନିଜ ମନ୍ତ୍ରଣାଳୟର କାର୍ଯ୍ୟ ସମ୍ପର୍କରେ ପ୍ରଧାନମନ୍ତ୍ରୀଙ୍କୁ ଅବଗତ କରାଇଥିଲେ । କୃଷି, ଗ୍ରାମୀଣ ବିକାଶ ଏବଂ ସାମାଜିକ କ୍ଷେତ୍ରରେ କି କି କାର୍ଯ୍ୟ କରାଯାଇଛି ତା' ଉପରେ ପ୍ରଧାନମନ୍ତ୍ରୀ ବିଶେଷ ଗୁରୁତ୍ବ ଦେଇଥିବା ଜଣାପଡିଛି ।
ବର୍ତ୍ତମାନ ଦେଶବ୍ୟାପୀ ନାଗରିକତା ଅଧିକାର ସଂଶୋଧନ ଆଇନ ଏବଂ ନ୍ୟାସନାଲ ରେଜିଷ୍ଟର ଅଫ୍ ସିଟିଜେନ୍ସ (ଏନଆରସି)କୁ ନେଇ ବ୍ୟାପକ ହିଂସାକାଣ୍ଡ ପ୍ରଦର୍ଶନ କରାଯାଉଛି । ଯାହାକୁ ନେଇ ମନ୍ତ୍ରୀ ପରିଷଦର ବୈଠକ ଅନୁଷ୍ଠିତ ହେବାର ସୂଚନା ରହିଛି ।
ସାଧାରଣତଃ ପ୍ରତି ମାସରେ କ୍ୟାବିନେଟ୍ ବୈଠକ ଶେଷ ହେବା ପରେ ପରେ ମନ୍ତ୍ରୀ ପରିଷଦର ବୈଠକ ଅନୁଷ୍ଠିତ ହୋଇଥାଏ । କିନ୍ତୁ ଏଥରକ ସ୍ବତନ୍ତ୍ର ଭାବେ ମନ୍ତ୍ରୀ ପରିଷଦର ବୈଠକ ଡକାଯାଇଥିଲା । ତେବେ କେନ୍ଦ୍ର କ୍ୟାବିନେଟର ବୈଠକ ଚଳିତ ମାସ ୨୪ ତାରିଖରେ ଅନୁଷ୍ଠିତ ହେବ ।
